b'\n_START_ARTICLE_\nMariborska knji\xc5\xbenica\n_START_PARAGRAPH_\nMariborska knji\xc5\xbenica je javna splo\xc5\xa1na knji\xc5\xbenica s sede\xc5\xbeem na Rotov\xc5\xa1kemu trgu 2 (Maribor). Ustanovljena je bila leta 1949. Svojo dejavnost namenja naj\xc5\xa1ir\xc5\xa1i javnosti: vsem prebivalcem v njihovem bivalnem in delovnem okolju, v mestu Mariboru in \xc5\xa1ir\xc5\xa1i regiji. Mariborsko knji\xc5\xbenico sestavljajo posamezne enote (knji\xc5\xbenice)v Mariboru in \xc5\xa1ir\xc5\xa1i okolici (18 enot in bibliobus)._NEWLINE_Mariborska knji\xc5\xbenica je namenjena vsem starostnim skupinam prebivalcev. Omogo\xc4\x8da izposojo bogatega knji\xc5\xbenega gradiva, medknji\xc5\xbeni\xc4\x8dno izposojo, uporabo javno dostopnih ra\xc4\x8dunalnikov in spletnih servisov, ponuja storitve za razli\xc4\x8dne ciljne skupine obiskovalcev (otroci, mladostniki, odrasli, starej\xc5\xa1i odrasli - upokojenci). Otroci si lahko v enotah Mariborske knji\xc5\xbenice izposodijo tudi igra\xc4\x8de in dru\xc5\xbeabne igre, se igrajo v knji\xc5\xbeni\xc4\x8dni igralnici in prisluhnejo pravlji\xc4\x8dnim uram, medtem, ko si starej\xc5\xa1i bralci radi ogledajo katero izmed razstav, se udele\xc5\xbeujejo razli\xc4\x8dnih prireditev itd. Uporabnikom je na voljo tudi izposoja videokaset, glasbenih cd-jev in dvd-jev s filmi razli\xc4\x8dnih \xc5\xbeanrov. Posebnost Mariborske knji\xc5\xbenice je Bibliobus. Gre za potujo\xc4\x8do enoto knji\xc5\xbenice, ki obiskuje kraje na podro\xc4\x8dju Maribora in v okolici. Bibliobus je namenjen tako otrokom, najstnikom, kot tudi odraslim in je idealna mo\xc5\xbenost, da uporabnik pride do \xc5\xbeelenih knjig tudi tedaj, ko zaradi tak\xc5\xa1nih in druga\xc4\x8dnih razlogov ne more do knji\xc5\xbenice.\n_START_SECTION_\nEnote Mariborske knji\xc5\xbenice\n_START_PARAGRAPH_\nMariborsko knji\xc5\xbenico sestavljajo enote: Knji\xc5\xbenica Rotov\xc5\xbe, \xc4\x8citalnica, Pionirska knji\xc5\xbenica Rotov\xc5\xbe, Knji\xc5\xbenica Tabor, Knji\xc5\xbenica Nova vas, Pionirska knji\xc5\xbenica Nova vas, Knji\xc5\xbenica Pobre\xc5\xbeje, Knji\xc5\xbenica Tezno, Knji\xc5\xbenica Janka Glazerja, Knji\xc5\xbenica Bistrica ob Dravi, Knji\xc5\xbenica Duplek, Knji\xc5\xbenica Ho\xc4\x8de, Knji\xc5\xbenica Kamnica, Knji\xc5\xbenica Lovrenc na Pohorju, Knji\xc5\xbenica Pekre, Knji\xc5\xbenica Pesnica, Knji\xc5\xbenica Studenci, Knji\xc5\xbenica \xc5\xa0entilj in bibliobus.'